Et stort område i Hjørring og de omkringliggende byer oplevede strømafbrydelse mandag aften. Omkring 25.000 husstande er blevet berørt af afbrydelsen. Området der har været ramt dækker blandt andet Hirtshals, Lønstrup, Hjørring, Østervrå, Tversted og Sindal. Der gik 20 minutter før de første igen fik strøm, og de sidste fik strømmen tilbage efter cirka tre kvarter. Strømafbrydelsen skyldes en relæudkobling. Relæet var koblet ud på grund af nogle unormaliteter, for at beskytte anlægget. Hvilke unormaliteter der har været, vides ikke endnu. Det skal nu analyseres, så man kan finde ud af, hvor fejlen er sket, oplyser Nord Energi. Nogle valgte at tage strømafbrydelsen med et smil og lave sjov. Hjørrings viceborgmester skrev for eksempel dette på sin Facebook-profil:

Referat:
Det meste af Hjørring Kommune var uden strøm et stykke tid mandag aften. De første fik strøm igen efter 20 minutter, imens andre måtte vente omkring tre kvarter på igen at få strøm.